निर्माता दिया और टोनी सिंह ने मुझे बुलाया और पूरा कांसेप्ट बताया तो मुझे यह बेहद दिलचस्प लगा और मैंने सोचा कि मैं इसमें अपना इनपुट डाल कर इसे और अनूठा बना सकता हूं। इसी वजह से मैंने शो निर्देशित करने की हामी भरी। शो समाज में हर आदमी की उस सबसे बड़ी समस्या पर बात करता है जो सदियों से इस सवाल का जवाब खोजने की कोशिश कर रहे हैं कि आखिर ‘महिलाएं सोचती क्या हैं’। इस सिटकॉम की कहानी एक पंजाबी परिवार के इर्दगिर्द घूमती है और महिलाएं आखिर चाहती क्या हैं, ये न समझ पाने की वजह से जो भ्रम की हालत और दिलचस्प मोड़ा पैदा होते हैं वो दर्शकों को हंसा हंसा कर लोटपोट कर देंगे। दरअसल वे इसे बेहतरीन आउटडोर, बड़े बजट आदि के साथ फिल्म जैसा लुक देना चाहते थे और यह भी मेरी दिलचस्पी की एक वजह रही। मेरा मानना है कि शो तुरंत दर्शकों से अपना जुड़ाव बना लेगा।